Teodora Zuloaga

Teodora Zuloaga Estringana (Madril,  – Segovia, ), espainiar zeramikaria izan zen. Daniel Zuloaga zeramikariaren alaba gaztea zen eta Ignacio Zuloaga margolariaren lehengusina.

 Biografia 
"Tolola" izenez familiartean ezaguna, artisau-tradizioko familia batean jaio zen. Lanbidea eta zeramika-teknikak familiak alfarrean ikasi zituen, Daniel Zuloaga aitarekin eta Juan eta Esperanza neba-arrebekin batera, lanean laguntzen zuen bitartean.

1925ean, bere ahizpa Esperanzarekin batera, Espainiako Gobernuaren pentsioa jaso zuen Sèvresen (Frantzia) Zeramika ikasteko. lehenago familiako beste kide batzuek egin zuten bezala.

Segoviara itzuli zen, San Juan de los Caballeros elizan kokatua zegoen familiaren tailerrera eta bertan, bisitatzen zituzten artista askok erretratatu zuten, ezohikoa baitzen emakumeak lanbide horretan ikustea. Bere neba-arrebekin batera aritu zen alfar lanetan eta, bere ahizpa Esperanza hil ondoren, enpresaren zati administratiboaz arduratu zen.

Antonio Mazorriaga Martínez Segoviako artxibozainarekin ezkondu zen, eta alargun geratu zen 1944an. 1948an Segovian familia museoa sortu ondoren, zuzendari izendatu zuten eta 1969ra arte egon zen karguan. 1976ko urriaren 30ean hil zen Segoviako hiriburuan.
 Erreferentziak 

 Bibliografia 
 Escorial Pinela, Ángel; Rubio Celada, Abraham (2007). Los Zuloaga, artistas de la cerámica. Madrid: Editorial de Caja Segovia. ISBN 978-84-96145-78-8.
 Rubio Celada, Abraham (2004). «De la tradición a la modernidad: los Zuloaga ceramistas». biblioteca.ucm. ISBN 84-669-2579-1. Consultado el 2 de junio de 2015.

 Kanpo estekak 

Kategoria:Madrildarrak
Kategoria:Espainiako artistak
Kategoria:Eusko-espainiarrak
Kategoria:Emakume zeramikariak
Kategoria:Zuloaga familia